Cluichí Parailimpeacha 2024

Cuireadh tús leis na Cluichí Parailimpeacha 2024 ar an 28 Lúnasa 2024 agus 4,400 lúthchleasaí ar shlí an Champs-Elysees go Place de la Concorde i bPáras. Bhí thart fá 65,000 duine i lucht féachana an tsearmanais. Thosaigh na cluichí iad féin ar an 29 Lúnasa agus tháinig deireadh leo ar an 8 Meán Fómhair 2024. 

B'é an chéad uair ar tharla Cluichí Parailimpeacha an tsamhraidh sa Fhrainc. Bhí 549 bonn le bronnadh i 22 imeacht parailimpeach, le linn 11 lá. Tríocha cúig lúthchleasaí a bhí ar scuad na hÉireann, i measc toscaireacht de 184 duine. agus na lúthchleasaithe san iomaíocht thar naoi spórt.clé|mion|2024: Bhuaigh Orla Comerford bonn cré-umha (T13 100M)

 Boinn 
Ghlac 35 lúthchleasaí as Éirinn páirt i naoi spórt agus bhuaigh siad sé bhonn: bonn óir amháin, trí bhonn airgid, agus dhá bhonn cré-umha.
 Bhuaigh na rothaithe Katie-George Dunlevy agus Linda Kelly bonn óir i dTriail Ama Aonair B na mban i bPáras. B'é seo an tríú huair ag Dunlevy bonn óir a bhuachan sa gcomórtas agus í sa gcéad áit in Rio de Janeiro agus i dTóiceo nuair a bhí Eve McCrystal mar phíolóta aici.
 Bhuaigh Katie-George Dunlevy agus Eve McCrystal bonn airgid i rás tóraíochta 3,000m B na mban sa velodrome., Bhí seacht gcinn de bhoinn ar fad buaite ag Dunlevy ag na Cluichí Parailimpeacha, sé cinn aici-se agus ceann i dteannta McCrystal. 
 Bhuaigh Róisín Ní Riain, iardhalta Ghaelcholáiste Luimnigh, bonn airgid sa snámh droma 100m S13 agus bhuaigh sí a dara bonn nuair a chríochnaigh sí sa tríú háit sa mheascra aonair 200m sa rannóg SM13. 
 Bhuaigh Orla Comerford bonn cré-umha sa rás ráibe 100m T13 sa Stade de France. Chríochnaigh bean Bhaile Átha Cliath i 11.94, í chun deiridh ar Lamiya Valieya na hAsarbaiseáine a thug léi an bonn óir le curiarracht dhomhanda nua – 11.76 – agus Rayan Soares da Silva ón Brasaíl a tháinig sa dara háit (11.78).
I mí na Nollag 2024, b'iad Katie-George Dunlevy agus Linda Kelly a thug leo gradam RTÉ d’Foireann Spóirt na Bliana ó tharla gur bhuaigh siad bonn óir agus bonn airgid sa rothaíocht bhóthair ag Cluichí Parailimpeacha 2024 agus ós rud é gur curaidh dhomhanda faoi dhó iad.

 Féach freisin     

 Cluichí Parailimpeacha

 Tagairtí 

Catagóir:2024
Catagóir:Cluichí Parailimpeacha
Catagóir:Spóirt Oilimpeacha
Catagóir:Míchumas